न्यू ईयर पार्टियों की आड़ में होने वाली ड्रग्स सप्लाई पर रहेगी पुलिस की नजर
नएसालके जश्न में ड्रग्स तस्करों और सेवन करने वालों पर पुलिस की नजर है। पुलिस ने अम्बाला के साथ लगती तमाम सीमाओं पर गश्त तेज कर दी है। पुलिस के खूफिया विभाग की टीमें सब ओर नजर बनाए हुए हैं। डीसीपी जश्नदीप सिंह रंधावा इस पूरे अभियान की कमान खुद संभाले हुए हैं। वह भी शाम को अकेले ही शहर की नब्ज टटोलने के लिए निकल पड़ते हैं। उनका कहना है कि पुलिस की कार्यशैली के साथ-साथ आम व्यवस्थाएं भी चेक की जा रही हैं।
डीसीपी जश्नदीप सिंह रंधावा ने बताया कि अम्बाला के साथ पंजाब, चंडीगढ़, हिमाचल का बार्डर लगता है। यूपी भी यहां से कुछ ही दूरी पर है। इसलिए नए साल पर ड्रग्स की सप्लाई रोकने ड्रग्स तस्करों को धर दबोचने के लिए पुलिस की गतिविधियां तेज कर दी गई हैं। इस मामले में पुलिस मुखबिरों की भी मदद ले रही है। कई जगहों पर पुलिस की छापेमारी भी जारी है।
हर तरह का नशा रोकने पर होगी कार्रवाई
तरहतरह के नशे की रोक पर पुलिस कार्रवाई कर रही है। भले ही यह अवैध शराब का कारोबार हो या फिर किसी भी तरह की ड्रग्स की खेप। किसी ने भी नए साल में पार्टियों की आड़ में गलत काम करने की कोशिश की तो उन पर सख्त कार्रवाई की जाएगी।
होटलऔर रेस्तरां मालिकों से बैठक
नएसाल पर होने वाली पार्टियों के अलावा सभी होटलों और रेस्तराओं पर पुलिस की नजर रहेगी। कोई भी संदिग्ध व्यक्ति यहां ठहरकर अपने नापाक मंसूबों में कामयाब हो सके, इसलिए सबको डाटा मैंटेन करने को कहा गया है। इस सिलसिले में होटल और रेस्तरां मालिकों के साथ डीसीपी आॅफिस में एक बैठक की जाएगी।
hin_Deva hin_Deva hin_Deva hin_Deva hin_Deva hin_Deva hin_Deva